APSTIPRINĀTS

Iepirkuma komisijas

2023.gada 24.augusta sēdē,

Protokols Nr.1

**Iepirkuma**

**Elektroenerģijas iegāde**

identifikācijas numurs: Rūpe 2023/3

**NOLIKUMS**

Alūksne 2023

1. **VISPĀRĪGA INFORMĀCIJA.**
   1. **Identifikācijas numurs**: Rūpe 2023/3
   2. **Pasūtītājs**: SIA „RŪPE”

Pasūtītāja rekvizīti:

Brūža iela 6 – 1, Alūksne, Alūksnes novads, LV-4301

Reģistrācijas Nr.53203000201

Tālrunis 26120920, e-pasta adrese: [info@rupe.lv](mailto:info@rupe.lv)

Pasūtītāja kontaktpersona ir Artis Sviklis, tālr. 26120920, e-pasta adrese: [info@rupe.lv](mailto:info@rupe.lv).

**Iepirkuma priekšmets: elektroenerģijas iegāde SIA „RŪPE” vajadzībām**, kas izpildāma saskaņā ar prasībām, kas noteiktas šajā nolikumā un tam pievienotajos pielikumos (turpmāk tekstā – Nolikums). Iepirkuma priekšmets neietver elektroenerģijas transportēšanu (piegādi) – pārvadi, sadali.

* 1. **Iepirkuma metode:** iepirkuma procedūra (turpmāk tekstā – Iepirkums), kas tiek rīkots skaņā ar Iepirkumu uzraudzības 2019.gada 15.aprīļa vadlīnijām “Iepirkumu vadlīnijas sabiedrisko pakalpojumu sniedzējiem” un šī Nolikuma nosacījumiem.
  2. **Par pretendentu var būt** Latvijā vai ārvalstīs reģistrēts komersants, kurš saskaņā ar Elektroenerģijas tirgus likumu ir tiesīgs nodarboties ar elektroenerģijas tirdzniecību Latvijas Republikas teritorijā un kurš atbilst Nolikumā noteiktajām prasībām.
  3. **Informācija par Iepirkuma dokumentiem.**

Informācijas apmaiņa starp Pasūtītāju un ieinteresētajiem pretendentiem Iepirkuma ietvaros notiek Nolikuma noteiktajā kārtībā, latviešu valodā, izmantojot Nolikuma 1.2.punktā norādīto e-pasta adresi vai pasta adresi. Saziņas dokumentā jāietver Iepirkuma identifikācijas numurs.

Pasūtītājs nodrošina brīvu un tiešu elektronisku pieeju Konkursa dokumentiem interneta vietnē [www.rupe.lv](http://www.rupe.lv).

Pretendents rakstveidā uzdotus jautājumus par Nolikumu pasūtītāja kontaktpersonai var iesniegt ne vēlāk kā 6 (sešas) dienas pirms piedāvājumu iesniegšanas termiņa beigu datuma. Papildus informācija tiks nosūtīta pretendentam, kas uzdevis jautājumu un publicēta interneta vietnē [www.rupe.lv](http://www.rupe.lv).

* 1. **Piedāvājumu iesniegšanas termiņš un vieta – 2023.gada 2.oktobra plkst.10.00** SIA „RŪPE”, Brūža iela 6-1, Alūksnē, birojā personīgi vai pa pastu ar norādi „Piedāvājums Iepirkumam „Elektroenerģijas iegāde ID.Nr. Rūpe 2023/3”. Piedāvājumi, kas tiks iesniegti pēc piedāvājumu iesniegšanas termiņa, netiks pieņemti un neatvērtā veidā tiks nosūtīti atpakaļ.
  2. **Piedāvājuma derīguma termiņš** – 60 dienas no piedāvājumu atvēršanas brīža.
  3. **Līguma izpildes termiņš: 24 (divdesmit četri) mēneši.**
  4. **Piedāvājumu atvēršana ir atklāta.** Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu.

1. **PIEDĀVĀJUMU SAGATAVOŠANA, NOFORMĒŠANA UN IESNIEGŠANA**
   1. Pretendents sagatavo, noformē un iesniedz piedāvājumu saskaņā ar Nolikumu.
   2. Katrs pretendents drīkst iesniegt tikai vienu piedāvājumu vienā variantā. Pretendenti, kuri iesnieguši divus vai vairākus piedāvājumus, vai vienu piedāvājumu iesnieguši vairākos variantos, tiks izslēgti no turpmākās dalības Konkursā.
   3. Pretendents sedz visas izmaksas, kas ir saistītas ar piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām, neatkarīgi no Iepirkuma rezultātiem.
   4. Dokumenti un dokumentu kopijas (katra atsevišķi) jāsagatavo un jānoformē saskaņā ar Latvijas Republikas normatīvo aktu prasībām.
   5. Pretendenta pieteikums un visi tam pievienotie dokumenti jāiesniedz 1 (vienā) eksemplārā, tie noformējami latviešu valodā. Dokumentu oriģināliem, kuri iesniegti citās valodās, jābūt pievienotiem pretendenta apliecinātiem dokumentu tulkojumiem latviešu valodā. Pretrunu gadījumā par pamatu tiks ņemti dokumenti latviešu valodā.
   6. Pretendenta pieteikums un apliecinājumi jāparaksta personai (-ām) ar pārstāvības tiesībām vai tās (to) pilnvarotajai (-ām) personai (-ām). Ja iepriekš minētos dokumentus paraksta pilnvarotā (-ās) persona (-as), tam jāpievieno pilnvara (oriģināls), kas apliecina šīs (šo) personas (-u) tiesības parakstīt šos dokumentus pretendenta vārdā.
   7. Pārējie dokumenti, kuri pievienoti pretendenta pieteikumam, jāparaksta pretendenta darbiniekiem, kuri šos dokumentus sagatavojuši.
   8. Ja dokumenti nebūs sagatavoti, noformēti un parakstīti atbilstoši Nolikuma un Latvijas Republikas normatīvo aktu prasībām, piedāvājums var tikt uzskatīts kā neatbilstošs un noraidīts, bet pretendents izslēgts no tālākas dalības Iepirkumā.
   9. Piedāvājuma dokumenti sastāv no:
      1. Pieteikuma dalībai Iepirkumā (pielikums Nr.1)
      2. Atlases dokumentiem
      3. Finanšu piedāvājuma (pielikums Nr.2)
      4. Tehniskā piedāvājuma (pielikums Nr.3)
   10. Piedāvājuma dokumenti jāievieto aizlīmētā un aizzīmogotā aploksnē, uz kuras jābūt šādām norādēm:
       1. Pasūtītāja nosaukums un adrese
       2. Pretendenta nosaukums un adrese
       3. Konkursa nosaukums un identifikācijas numurs
   11. Pasūtītājs pieņem tikai tos piedāvājumus, kas noformēti tā, lai piedāvājumā iekļautā finanšu informācija nebūtu pieejama līdz piedāvājumu atvēršanas brīdim.
   12. Iepirkuma pretendentam ir tiesības papildināt vai atsaukt savu piedāvājumu līdz piedāvājumu iesniegšanas termiņa beigām. Pēc piedāvājuma iesniegšanas termiņa beigām pretendents nedrīkst savu piedāvājumu labot vai papildināt. Piedāvājuma atsaukumi un papildinājumi jāsagatavo, jānoformē un jāiesniedz rakstiskā formā, analogi pārējiem piedāvājuma dokumentiem. Uz aploksnes jābūt norādīts „Papildinājums” vai „Atsaukums”. Atsaukumam ir bezierunu raksturs, un tas izslēdz pretendenta tālāku līdzdalību Konkursā.
2. **PRASĪBAS PRETENDENTIEM UN ATLASEI IESNIEDZAMIE DOKUMENTI**

|  |  |  |
| --- | --- | --- |
| **Nr.p.k.** | **Prasības pretendentiem** | **Iesniedzamie dokumenti** |
| 3.1. | Pretendentam jābūt reģistrētam Komercreģistrā vai līdzvērtīgā komercdarbību reģistrējošā iestādē ārvalstīs. | Dokumenti nav jāiesniedz.  Pasūtītājs pārliecināsies publiskajā uzņēmumu datu bāzē (Lursoft).  Ārvalstīs reģistrētam Pretendentam izsniegta dokumenta[[1]](#footnote-1) kopija, kas apliecina atbilstību minētajai prasībai, ja attiecīgās valsts normatīvie akti paredz reģistrāciju. |
| 3.2. | Pretendents ir reģistrēts Elektroenerģijas tirgotāju reģistrā. | Pretendenta (piegādātāju apvienības dalībnieku (ja attiecināms), personālsabiedrības biedru (ja attiecināms) tiesības veikt elektroenerģijas tirdzniecību komisija pārbauda Sabiedrisko pakalpojumu regulēšanas komisijas mājaslapā [www.sprk.gov.lv](http://www.sprk.gov.lv).  Citu valstu pretendentiem – attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts pretendents, normatīvie akti paredz reģistrāciju. Pretendenta apliecinājums, ka gadījumā, ja šim pretendentam tiks piešķirtas tiesības slēgt iepirkuma līgumu, tas līdz vienošanās slēgšanai tiks reģistrēts Elektroenerģijas tirgotāju reģistrā. |
| 3.3. | Ja pretendents ir piegādātāju apvienība.  Piegādātāju apvienība (turpmāk arī – pretendents). Pretendenta piedāvājumam jāpievieno visu piegādātāju apvienības parakstīta vienošanās, kurā noteikts, ka katrs piegādātāju apvienības dalībnieks atsevišķi un visi kopā ir atbildīgi par līguma izpildi. Minētajā vienošanās ir jānorāda, ja piegādātāju apvienība kādu no apvienības dalībniekiem pilnvaro piegādātāju apvienības dalībnieku vārdā parakstīt piedāvājumu un citus ar iepirkumu saistītus dokumentus. Vienošanās dokumentā jānorāda piegādātāju apvienības katra dalībnieka veicamā līguma daļa (jānorāda konkrēta līguma daļa, ko paredzēts veikt katram dalībniekam) un apjomu % (procenti) no piedāvātās līgumcenas, kā arī jāapliecina, ja ar pretendentu, kas ir piegādātāju apvienība, tiks slēgts iepirkuma līgums, tas līdz iepirkuma līguma noslēgšanai pēc savas izvēles: izveidos pilnsabiedrību vai noslēgs sabiedrības līgumu (saskaņā ar Civillikuma 2241. – 2280.pantu). | Piedāvājumā jāiesniedz visu piegādātāju apvienības dalībnieku parakstīta vienošanās. |
| 3.4. | Apakšuzņēmēji un personas, uz kuras iespējām pretendents balstās:  3.4.1. Pretendents drīkst nodot apakšuzņēmējam līguma daļas veikšanu. Pretendents savā piedāvājumā norāda apakšuzņēmējus, kura veicamā līguma vērtība ir 10 000.00 EUR bez PVN no kopējās iepirkuma līguma vērtības vai lielāka, un katram no tiem izpildei nododamo līguma daļu.  3.4.2. Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura. | Pretendents aizpilda un iesniedz Nolikuma 4.pielikumu.  Ja pretendents balstās uz citu personu tehniskajām un profesionālajām spējām, tas pierāda pasūtītājam, ka pretendenta rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par nepieciešamo resursu nodošanu pretendenta rīcībā konkrētā līguma izpildei daļā, kuru izpildei attiecīgās personas spējas ir nepieciešamas. |
| 3.5. | Piedāvājuma dokumentus paraksta persona, kura likumiski pārstāv pretendentu, vai ir pilnvarota pārstāvēt pretendentu šajā iepirkuma procedūrā. | Pilnvara par pretendenta pārstāvības tiesību piešķiršanu, ja piedāvājumu paraksta pretendenta pilnvarota persona. |
| 3.6. | Pretendentam iepriekšējo 3 (trīs) gadu laikā (2020., 2021., 2022. un 2023. gads līdz piedāvājumu iesniegšanas dienai) ir pieredze elektroenerģijas tirdzniecībā un ir noslēgti vismaz 2 (divi) elektroenerģijas tirdzniecības līgumi, kur katrā līgumā pārdotās kopējais elektroenerģijas apjoms vidēji gadā nav mazāks par 900 000 kWh. | Pretendenta pieredzes apliecinājums atbilstoši Nolikuma 5. pielikumā norādītajai formai tādā apjomā, lai iepirkuma komisija bez papildu informācijas pieprasīšanas varētu pārliecināties, ka Pretendenta pieredze atbilst Nolikuma 3.6.punktā izvirzītajām prasībām.  Pasūtītāju (pakalpojuma gala saņēmēja) atsauksmes, kurās apliecināts sniegto pakalpojumu apjoms (vismaz 900 000 kWh katrā līgumā). |
| 3.7. | Pretendentam ir noslēgts spēkā esošs līgums ar elektroenerģijas sadales sistēmas operatoru AS “Sadales tīkls”, kura tīklam ir pieslēgtas Pasūtītāja elektroietaises vai Pretendents ir vienojies minēto sadales sistēmas operatoru par līguma par sistēmas pakalpojumiem slēgšanu, kura darbības periods nebūtu īsāks kā atklātā konkursa iepirkuma līguma paredzamais darbības termiņš. | Pretendenta apliecinājums, ka Pretendentam ir noslēgts līgums vai gadījumā, ja Pretendentam tiks piešķirtas tiesības slēgt iepirkuma līgumu, tiks noslēgts līgums ar elektroenerģijas sistēmas operatoru par elektroenerģijas sadales sistēmas lietošanu. |
| 3.8. | Uz Pretendentu un personu, uz kuras iespējām Pretendents balstās (tajā skaitā tā piesaistītajiem apakšuzņēmējiem) neattiecas Sabiedrisko pakalpojumu sniedzēju iepirkuma likuma 48. panta otrās daļas 2) un 4) apakšpunktos norādītie izslēgšanas nosacījumi. | Apliecinājums, ka uz to neattiecas Sabiedrisko pakalpojumu sniedzēju iepirkuma likuma 48. panta otrās daļas 2), 4) apakšpunktos norādītie izslēgšanas nosacījumi. |

1. **FINANŠU UN TEHNISKAIS PIEDĀVĀJUMS**
   1. Finanšu piedāvājumu sagatavo saskaņā ar Nolikumam pievienoto finanšu piedāvājuma formu (Pielikums Nr.2) un tehniskajām specifikācijām (Pielikums Nr.3).
   2. Finanšu piedāvājumā norāda elektroenerģijas vienības cenu bez PVN, par kādu tiks veikta elektroenerģijas iegāde visā līguma darbības laikā. Līguma cenā ir jāiekļauj visas nodevas un nodokļi, kas Pasūtītājam būs jāmaksā Konkursa uzvarētājam saskaņā ar Pretendenta piedāvājumu. Līgumcena par elektroenerģiju Līguma darbības laikā netiks mainīta.
   3. Tehnisko piedāvājumu sagatavo saskaņā ar Nolikumam pievienotajām tehniskajām specifikācijām (pielikums Nr.3). Pretendents tehniskajā piedāvājumā iekļauj apliecinājumu, ka Pretendenta interneta vietnē iepirkuma līguma noslēgšanas gadījumā Pasūtītājam ar atsevišķu piekļuvu būs nodrošināta iespēja pārskatīt un pārvaldīt Pasūtītāja elektrības patēriņu pa objektiem dažādos laika periodos (diennakts, nedēļa, mēnesis, ceturksnis, gads).
2. **PIEDĀVĀJUMU VĒRTĒŠANA**
   1. Pretendentu atlasi, piedāvājumu atbilstības pārbaudi un izvēli Komisija veiks slēgtā sēdē.
   2. Komisija noraidīs un izslēgs Pretendentu no turpmākas dalības iepirkuma procedūrā, ja:
      1. Pretendentu vai un personu, uz kuras iespējām Pretendents balstās attiecināmi Nolikuma 3.8.punktā noteiktie izslēgšanas nosacījumi;
      2. Pretendenta piedāvājums ir neatbilstošs Nolikumā ietvertajām prasībām.
   3. Piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tās tiek labotas. Par kļūdu labojumu un laboto piedāvājuma summu Pasūtītājs paziņo Pretendentam, kura piedāvājumā pieļautās kļūdas labotas. Vērtējot finanšu piedāvājumu, Komisija ņem vērā veiktos labojumus.
   4. Komisija izvērtēs, vai piedāvājums nav nepamatoti lēts.
   5. Par uzvarētāju tiks atzīts pretendenta piedāvājums ar saimnieciski visizdevīgāko piedāvājumu, kuru nosaka ņemot vērā zemāko piedāvāto līgumcenu, ja pretendents un tā iesniegtais piedāvājums ir atzīts par atbilstošu Nolikuma prasībām un piedāvātā līgumcena nepārsniedz Iepirkumam paredzētos finanšu resursus. Ja izraudzītais pretendents atsakās slēgt iepirkuma līgumu ar Pasūtītāju, Komisija ir tiesīga izvēlēties nākamo piedāvājumu ar zemāko līgumcenu. Vērtējot piedāvājuma elektroenerģijas cenu, komisija ņems vērā 1 kWh cenu bez pievienotās vērtības nodokļa.
   6. Ja pirms tam, kad pieņems lēmumu par līguma slēgšanas tiesību piešķiršanu, Komisija konstatēs, ka vismaz divu piedāvājumu piedāvātās līgumcenas ir vienādas, tad izšķirošais piedāvājuma izvēles kritērijs ir lielāka vidējā sociālā nodokļa iemaksa valsts budžetā par pretendenta darbinieku iepriekšējo 12 pilnu kalendāro mēnešu periodā, ko Pretendents pēc Komisijas pieprasījuma apliecina ar kompetentas institūcijas izziņu. Pretendentam, kura darbība ir mazāka par 12 mēnešiem, tiek vērtēta vidējā sociālā nodokļa iemaksa valsts budžetā par darbinieku pretendenta darbības periodā.
3. **LĪGUMA NOSLĒGŠANA.**
   1. Slēdzot Līgumu, par pamatu tiks izmantots Nolikumam pievienotais Līguma projekts (Pielikums Nr.6).
   2. Pasūtītājs ir tiesīgs pārtraukt Iepirkumu jebkurā no tās norises posmiem no Iepirkuma izsludināšanas brīža līdz Līguma noslēgšanas brīdim

SIA „Rūpe”

Iepirkuma komisijas priekšsēdētājs A. Sviklis

**Pielikums Nr.1**

SIA „RŪPE”

rīkotā Iepirkuma

"Elektroenerģijas iegāde"

nolikumam.

Identifikācijas Nr. Rūpe 2023/3

**PRETENDENTA PIETEIKUMS**

### Cenu aptaujai “Elektroenerģijas iegāde”, identifikācijas Nr. Rūpe 2023/3

##### Pasūtītājs: SIA „RŪPE”

Alūksne 2023.gada **\_\_\_\_.\_\_\_\_\_\_\_\_\_\_\_\_\_**

**Pretendents** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta nosaukums)

Reģistrācijas Nr.\_\_\_\_\_\_\_\_\_\_\_\_\_, PVN nodokļu maksātāja reģistrācijas Nr.\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Administrācijas atrašanās vietas adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sakaru līdzekļi: tālr.\_\_\_\_\_\_\_\_\_\_\_\_\_\_\_\_\_, fakss\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Persona ar pārstāvības tiesībām\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, vārds, uzvārds, tālruņa Nr.)

Kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tel.\_\_\_\_\_\_\_\_\_\_\_\_\_\_\_\_\_\_\_

**ar šī pieteikuma iesniegšanu:**

1. Piesakāmies piedalīties Iepirkumā “Elektroenerģijas iegāde” ID.Nr. Rūpe 2023/3. Apņemamies ievērot visas Konkursa Nolikuma prasības.
2. Garantējam, ka visas Iepirkumā iesniegtās ziņas ir patiesas.
3. Mēs piekrītam ievērot šo piedāvājumu 60 dienas, sākot no piedāvājuma atvēršanas dienas, un tas mums būs saistošs un var tikt apstiprināts jebkurā brīdī līdz minētā termiņa beigām.
4. Kamēr tiks veikts Iepirkums un gatavots galīgais līguma teksts, šis piedāvājums Noteiks mūsu savstarpējās saistības.
5. Parakstot šo pieteikumu pretendents apliecinām, ka:

* esam iepazinušies ar Iepirkuma Nolikuma saturu un atzīstam to par pareizu un atbilstošu, līdz ar ko visas pretenzijas un sūdzības, ja tādas ir par Iepirkuma Nolikuma saturu ir iesniedzamas ne vēlāk kā sešas darbadienas pirms piedāvājumu iesniegšanas termiņa beigām;
* mūsu pienākumi un tiesības ir skaidri saprotamas;
* uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pretendenta nosaukums) neattiecas Sabiedrisko pakalpojumu sniedzēju iepirkuma likuma 48. panta otrās daļas 2),4) apakšpunktos noteiktie izslēgšanas nosacījumi;
* piedāvājums sagatavots un iesniegts atbilstoši Nolikuma un Tehnisko specifikāciju (pielikums Nr.3) prasībām.

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (amats) (paraksts, vārds, uzvārds) z.v.

**Pielikums Nr.2**

SIA „RŪPE”

rīkotā Iepirkuma

"Elektroenerģijas iegāde"

nolikumam.

Identifikācijas Nr. Rūpe 2023/3

**FINANŠU PIEDĀVĀJUMA FORMA**

Pretendents piedāvā Pasūtītājam elektroenerģijas cenu, kas:

* neietver obligāto iepirkumu komponentes un sistēmas pakalpojumu tarifus, ko Pasūtītājs apmaksā saskaņā ar sistēmas operatoru noslēgtā sistēmas pakalpojumu līguma noteikumiem;
* ietver balansēšanas pakalpojuma cenu;
* ietver visus nodokļus un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem.

|  |  |  |  |  |  |
| --- | --- | --- | --- | --- | --- |
| Pieslēguma veids un laika zona | Plānotais elektroenerģijas patēriņš 24 mēnešu laikā (kWh) | Cena, bez PVN  (EUR/ kWh) | Piedāvātā līgumcena par visu apjomu 24 mēnešiem bez PVN (EUR) | PVN  (EUR) | Piedāvātā līgumcena par visu apjomu 24 mēnešiem ar PVN (EUR) |
| Viena laika zona | 2 100 000 |  |  |  |  |
| KOPĀ: | | |  |  |  |

Pasūtītājam pārsniedzot (samazinot) elektroenerģijas patēriņu līdz 25% no plānotā, tiks piemērota piedāvājumā norādītā cena.

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (amats) (paraksts, vārds, uzvārds)

**Pielikums Nr.3**

SIA „RŪPE”

rīkotā Iepirkuma

"Elektroenerģijas iegāde"

nolikumam.

Identifikācijas Nr. Rūpe 2023/3

**Tehniskā specifikācija un tehniskais piedāvājums**

SIA "RŪPE" plānotais\* elektroenerģijas patēriņš un piegādes daudzums 24 (divdesmit četriem) mēnešiem:

|  |  |  |  |
| --- | --- | --- | --- |
| Nr.p.k. | Uzskaites zonas | Plānotais elektroenerģijas patēriņš  (kWh) | Elektroenerģijas piegādes daudzums  (kWh) |
| 1 | Viena laika zona | 2 100 000 |  |
|  | Kopā | 2 100 000 |  |

\* faktiskais elektroenerģijas patēriņš var atšķirties līdz 25%.

Pretendentam jānodrošina elektroenerģijas piegādes nepārtrauktība.

**Pielikums Nr.4**

SIA „RŪPE”

Rīkotā Iepirkuma

"Elektroenerģijas iegāde "

nolikumam.

Identifikācijas Nr. Rūpe 2023/3

**Pielikums 4.1.**

**INFORMĀCIJA PAR PRETENDENTU**

Pretendentu (personu apvienības dalībnieku vai personālsabiedrības biedru, ja Pretendents ir personālsabiedrība), personu, uz kuras iespējām Pretendents balstās, un apakšuzņēmēju informācija

|  |  |  |  |  |  |
| --- | --- | --- | --- | --- | --- |
| **Nr.**  **p.k.** | **Statuss piedāvājumā** | **Pretendenta, apakšuzņēmēja, partnera nosaukums, reģistrācijas numurs, kontaktinformācija** | **Pretendenta, apakšuzņēmēja, partnera MVU** (mazais vai vidējais uzņēmums) **statuss** | **Nododamo pakalpojumu veids** | **Nododamo pakalpojumu apjoms no Darbu kopējās cenas % (procentos)** |
| 1. | <…> | <…> | <…> | <…> | <…> |
| 2. | <…> | <…> | <…> | <…> | <…> |
| 3. | <…> | <…> | <…> | <…> | <…> |

* + - 1. Saraksta ailē “Statuss piedāvājumā” jānorāda pretendenta piegādātāju statuss apvienībā: biedrs, personu apvienības dalībnieks, personu, uz kuras iespējām Pretendents balstās vai apakšuzņēmējs.
      2. Sarakstā norādīt piegādātāju apvienībā visus ietilpstošus biedrus.
      3. Sarakstā norādīt visus tos apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10% (desmit procenti) no kopējās līguma vērtības vai lielākā.

**Pielikums 4.2.**

**PERSONAS, UZ KURAS IESPĒJĀM PRETENDENTS BALSTĀS, (APAKŠUZŅĒMĒJA) APLIECINĀJUMS**

Ar šo <Personas, uz kuras iespējām pretendents balstās, (APAKŠUZŅĒMĒJA ) nosaukums un reģistrācijas numurs vai vārds, uzvārds un personas kods (ja Persona, uz kuras iespējām pretendents balstās, ir fiziska persona), un adrese>:

1. Apliecina, ka esmu informēts par to, ka <Pretendenta nosaukums, reģistrācijas numurs> (turpmāk – Pretendents) iesniegs piedāvājumu SIA „RŪPE”, Reģ. Nr. 53203000201, Brūža iela 6-1, Alūksne, Alūksnes novads, organizētajā iepirkumā “Elektroenerģijas iegāde” (Identifikācijas Nr. Rūpe 2023/3).
2. Gadījumā, ja ar Pretendentu tiks noslēgts Iepirkuma līgums, apņemas:

<darbu apraksts > un <pretendentam nododamo resursu (piemēram, finanšu resursu, speciālistu un/ vai tehniskā aprīkojuma) apraksts>].

|  |
| --- |
| <Personas nosaukums> |
| <Personas paraksttiesīgās personas amata nosaukums, vārds un uzvārds > |
| <Personas paraksttiesīgās personas paraksts > |

**Pielikums Nr.5**

SIA „RŪPE”

rīkotā Iepirkuma

"Elektroenerģijas iegāde "

nolikumam.

Identifikācijas Nr. Rūpe 2023/3

**PRETENDENTA PIEREDZES APRAKSTS**

|  |  |  |  |
| --- | --- | --- | --- |
| **Nr.p.k.** | **Pasūtītāja nosaukums, adrese un kontaktpersonas vārds, uzvārds, tālrunis** | **Elektropiegādes kopējais apjoms (kWh) klientam** | **Projekta/līguma realizēšanas laiks**  **no – līdz, norādot gadu un mēnesi** |
| 1. |  |  |  |
| 2. |  |  |  |

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (amats) (paraksts, vārds, uzvārds)

**Pielikums Nr.6**

SIA „RŪPE”

rīkotā Iepirkuma

"Elektroenerģijas iegāde "

nolikumam.

Identifikācijas Nr. Rūpe 2023/3

Alūksnē 2019. gada \_\_\_. \_\_\_\_\_\_\_\_\_\_

**LĪGUMA PROJEKTS**

**par elektroenerģijas iegādi**

Lietotāja Nr.\_\_\_\_\_\_\_\_\_\_\_\_\_\_\_ Tirgotāja Nr.\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ (tālāk tekstā – LIETOTĀJS) \_\_\_\_\_\_\_\_\_\_\_\_\_\_\_\_\_\_\_ personā, kura darbojas saskaņā ar \_\_\_\_\_\_\_, no vienas puses un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(tālāk tekstā – TIRGOTĀJS)\_\_\_\_\_\_\_\_ personā, kas darbojas saskaņā ar \_\_\_\_\_\_\_, no otras puses (tālāk tekstā abi kopā – PUSES) noslēdz šādu līgumu (tālāk tekstā – LĪGUMS).

**1. LĪGUMA PRIEKŠMETS**

1.1. TIRGOTĀJS pārdod un LIETOTĀJS pērk elektroenerģiju patēriņam LIETOTĀJA elektroietaisēs saskaņā ar Iepirkuma nolikumā ID.Nr. Rūpe 2023/3 iepirkumā noteiktajām prasībām un TIRGOTĀJA piedāvājumu šim iepirkumam (1. pielikums). Elektroenerģijas tirdzniecība ietver rēķinu izrakstīšanu, maksājumu iekasēšanu un apstrādi un citas TIRGOTĀJA darbības, kas saistītas ar elektroenerģijas tirdzniecību.

1.2. Elektroenerģijas pārdošana neietver elektroenerģijas pārvadi un sadali.

1.3. Elektroenerģija tiek piegādāta saskaņā ar Tehnisko piedāvājumu.

**2. LĪGUMA TERMIŅŠ UN TĀ IZPILDES KĀRTĪBA**

2.1. TIRGOTĀJS pārdod elektroenerģiju LIETOTĀJAM saskaņā ar Līgumu laikā no **2024. gada 01.janvāra līdz 2025. gada 31.decembrim**, ievērojot LĪGUMA 2.2. punkta noteikumu.

2.2. Elektroenerģija LIETOTĀJAM tiek pārdota, ja spēkā ir sistēmas pakalpojumu līgums starp LIETOTĀJU un elektroenerģijas sistēmas operatoru, kura tīklam ir pieslēgtas LIETOTĀJA elektroietaises.

**3. ELEKTROENERĢIJAS CENA UN NORĒĶINU KĀRTĪBA**

3.1. Cena, par kādu TIRGOTĀJS pārdod un LIETOTĀJS pērk elektroenerģiju tiek noteikta:

\_\_\_\_\_ EUR/kWh \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3.2. Elektroenerģijas cena ir fiksēta un nemainīga visu Līguma darbības laiku.

3.3. Elektroenerģijas cena ietver izmaksas par balansēšanas pakalpojumu.

3.4. Elektroenerģijas cena neietver obligātā iepirkuma komponentes un sistēmas pakalpojumu tarifus, ko LIETOTĀJS apmaksā papildus saskaņā ar sistēmas operatoru noslēgtā sistēmas pakalpojumu līguma un šī līguma noteikumiem.

3.5. Lietotājs par elektroenerģiju norēķinās saskaņā ar TIRGOTĀJA izrakstītajiem rēķiniem 15 (piecpadsmit) darba dienu laikā no rēķina izrakstīšanas dienas. Norēķini par elektroenerģiju notiek 1 (vienu) reizi mēnesī pēc Lietotāja faktiski patērētā elektroenerģijas apjoma atbilstoši komercuzskaites mēraparātu rādījumiem.

3.6. TIRGOTĀJS rēķinus par elektroenerģiju (katram elektroenerģiju patērējošam objektam atsevišķi) nosūta elektroniski no TIRGOTĀJA elektroniskā pasta adreses: \_\_\_\_\_\_\_\_\_\_\_\_\_ uz LIETOTĀJS elektroniskā pasta adresi: [info@rupe.lv](mailto:info@rupe.lv). Tirgotājs rēķinus sagatavo elektroniskā veidā un par informācijas pareizību atbildīgo personu parakstus aizstāj ar to elektronisku apliecinājumu (autorizāciju). TIRGOTĀJS apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Tirgotājs izraksta rēķinu līdz tekoša mēneša 15.datumam par iepriekšējā mēnesī pārdoto elektroenerģiju. Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto Lietotāja e-pasta adresi.

**4. PUŠU SAVSTARPĒJĀS SAISTĪBAS**

4.1. PUSES apņemas ievērot Elektroenerģijas tirgus likuma, Enerģētikas likuma, Ministru kabineta 21.01.2014. noteikumu Nr.50 "Elektroenerģijas tirdzniecības un lietošanas noteikumi" un citu Latvijas Republikā spēkā esošo normatīvo aktu prasības.

4.2. PUSES apņemas, bez otras PUSES piekrišanas, neizpaust un neizplatīt trešajām personām LĪGUMA noteikumus vai citu LĪGUMA izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citos gadījumos, kad informācijas izpaušanu pieprasa piemērojamie Latvijas Republikas normatīvie tiesību akti.

4.3. Elektroenerģiju patērējošie objekti var tikt izslēgti no LĪGUMA tikai PUSĒM par to rakstiski vienojoties, jo elektroenerģijas cena šī LĪGUMA darbības laikam tika noteikta, ņemot vērā prognozējamo patēriņa apjomu un elektroenerģiju patērējošo objektu skaitu. Šis noteikums attiecas arī uz gadījumiem, kad mainās LIETOTĀJA tiesības attiecībā uz elektroenerģiju patērējošo objektu. Gadījumā, ja elektroenerģiju patērējošais objekts tiek izslēgts no LĪGUMA, TIRGOTĀJAM ir tiesības pieprasīt, un LIETOTĀJĀM ir pienākums atlīdzināt, zaudējumus, kas rodas TIRGOTĀJAM saistībā ar attiecīgā objekta izslēgšanu no LĪGUMA, ja vien PUSES nav vienojušās citādi.

4.5. **LIETOTĀJS apņemas**:

4.5.1. 10 (desmit) darba dienu laikā rakstveidā informēt TIRGOTĀJU par sava statusa, adreses, e-pasta adreses u.c. rekvizītu maiņu, kā arī par īpašumā vai lietošanā esošo objektu, kam tiek piegādāta elektroenerģija, īpašuma vai lietošanas tiesību maiņu;

4.5.2. ar savu darbību neradīt elektroenerģijas kvalitātes pazemināšanos, kas traucē citu lietotāju vai sistēmas operatora elektroietaišu normālu darbu;

4.5.3. organizēt savas elektroietaises kvalificētu apkalpošanu un nodrošināt tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām;

4.6. **LIETOTĀJAM ir tiesības**:

4.6.1 saņemt no TIRGOTĀJA iegādāto elektroenerģiju nepārtraukti visā LĪGUMA darbības laikā;

4.6.2. saņemt balansēšanas pakalpojumu Latvijas Republikas normatīvajos aktos noteiktajā kārtībā;

4.6.3. saņemt no TIRGOTĀJA Latvijas Republikas normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM.

4.7. **TIRGOTĀJS apņemas:**

4.7.1. pārdot LIETOTĀJAM elektroenerģiju nepārtraukti visā LĪGUMA darbības laikā un par LĪGUMĀ noteikto cenu;

4.7.2. LĪGUMA izpildes nodrošināšanai sadarboties ar elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta TIRGOTĀJA saražotā elektroenerģija;

4.7.3. LĪGUMĀ noteiktajā termiņā iesniegt LIETOTĀJAM rēķinu par iepriekšējā mēnesī patērēto elektroenerģiju;

4.7.4. TIRGOTĀJS savā interneta vietnē nodrošināt LIETOTĀJAM atsevišķu piekļuvi, lai LIETOTĀJAM būtu iespējams pārskatīt un pārvaldīt LIETOTĀJA elektrības patēriņu pa objektiem dažādos laika periodos (diennakts, nedēļa, mēnesis, ceturksnis, gads).

4.7.5. 10 (desmit) darba dienu laikā rakstveidā informēt LIETOTĀJU par sava statusa, adreses u.c. rekvizītu maiņu.

4.8. **TIRGOTĀJAM ir tiesības:**

4.8.1. elektroenerģijas tirdzniecību pārtraukt tikai šādos ārkārtas gadījumos:

4.8.1.1. stihiskas nelaimes vai nepārvaramas varas rezultātā;

4.8.1.2. LIETOTĀJA būtisku LĪGUMA pārkāpumu gadījumā.

4.9. PUSES ir tiesīgas vienoties par LĪGUMA cenas samazinājumu, turpinot LĪGUMA izpildi līdz LĪGUMA 2.1. punktā noteiktajam termiņam, par ko slēdz atsevišķu Vienošanos pie LĪGUMA.

**5. PUŠU ATBILDĪBA**

5.1. Apmaksas kavējuma gadījumā LIETOTĀJS par katru nokavēto darba dienu maksā TIRGOTĀJAM nokavējuma procentus 0.1% (nulle komats viens procenti) apmērā no laikā nesamaksātās summas.

5.2.Vainīgā PUSE ir atbildīga otrai PUSEI par tiešajiem zaudējumiem, kas vainīgās PUSES vainas dēļ LĪGUMA neizpildes vai nepienācīgas izpildes gadījumā radušies otrai PUSEI.

5.3. TIRGOTĀJS nav atbildīgs LIETOTĀJAM par to, ka tam nav iespējams pārdot elektroenerģiju, ja LIETOTĀJAM nav spēkā esoša sistēmas pakalpojumu līguma, vai sistēmas operators nesniedz LIETOTĀJAM sistēmas pakalpojumus no TIRGOTĀJA neatkarīgu iemeslu dēļ.

**6. LIETOTĀJA saistība ar sistēmas operatoru.**

6.1. Parakstot šo LĪGUMU, LIETOTĀJS deleģē TIRGOTĀJU LIETOTĀJA vārdā norēķināties ar sistēmas operatoru par sistēmas pakalpojumiem un palīgpakalpojumiem, obligātā iepirkuma komponentēm.

6.2 Parakstot šo LĪGUMU, LIETOTĀJS pilnvaro TIRGOTĀJU informēt sistēmas operatoru par šī LĪGUMA 6.1.punktā paredzēto deleģējumu.

6.3. PUSES vienojas, ka maksa par LĪGUMA 6.1. punktā noteiktajiem pakalpojumiem tiek iekļauta LIETOTĀJA elektroenerģijas rēķinā un samaksu par LĪGUMA 6.1. punktā noteiktajiem pakalpojumiem LIETOTĀJS veic TIRGOTĀJAM vienlaicīgi ar apmaksu par elektroenerģiju, pamatojoties uz TIRGOTĀJA šajā LĪGUMĀ noteiktajā kārtībā izrakstītajiem rēķiniem.

**7. DOMSTARPĪBAS UN STRĪDI**

Visas pretenzijas un strīdus, kas var rasties LĪGUMA izpildes laikā, PUSES risinās savstarpēju pārrunu ceļā. Strīdi, par kuriem nav panākta vienošanās pārrunu ceļā, tiks izskatīti Latvijas Republikas tiesā Latvijas Republikas normatīvajos aktos noteiktajā kārtībā pēc LIETOTĀJA atrašanās vietas.

**8. NEPĀRVARAMA VARA**

8.1. PUSES nav atbildīgas par LĪGUMĀ noteikto saistību pilnīgu vai daļēju neizpildi, ja tā radusies tādu apstākļu dēļ, kurus PUSES nevar paredzēt LĪGUMA slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (tālāk tekstā – nepārvaramas varas apstākļi).

8.2. PUSE, kura nevar izpildīt LĪGUMĀ noteiktās saistības nepārvaramas varas apstākļu dēļ, nekavējoties par to paziņo otrai PUSEI. Pretējā gadījumā PUSEI nav tiesību atsaukties uz nepārvaramas varas apstākļiem.

8.3. Nepārvaramas varas apstākļu gadījumā LĪGUMĀ noteikto saistību izpildes termiņš tiek pagarināts par laiku, kas vienāds ar nepārvaramas varas apstākļu darbības laiku.

8.4. Ja nepārvaramas varas apstākļi turpinās ilgāk kā divus mēnešus, katrai PUSEI ir tiesības vienpusēji atkāpties no LĪGUMA, rakstiski par to paziņojot otrai PUSEI. Šādā gadījumā PUSES līdz LĪGUMA izbeigšanai veic savstarpējos norēķinus.

**9. LĪGUMA IZBEIGŠANA**

9.1. LIETOTĀJS ir tiesīgs vienpusēji atkāpties no LĪGUMA, par to rakstiski paziņojot TIRGOTĀJAM 30 (trīsdesmit) dienas pirms attiecīgā mēneša beigām.

9.2. TIRGOTĀJS ir tiesīgs vienpusēji atkāpties no LĪGUMA, par to rakstiski paziņojot LIETOTĀJAM:

9.2.1. ja nav spēkā vai spēku zaudējis LĪGUMA 2.2.punktā minētais sistēmas pakalpojumu līgums;

9.2.2. ja LIETOTĀJS nav apmaksājis vairāk kā vienu no TIRGOTĀJA izrakstītajiem rēķiniem, un šāda saistību neizpilde turpinās 21 (divdesmit vienu) dienu pēc tam, kad TIRGOTĀJS par to ir rakstiski brīdinājis LIETOTĀJU.

9.3. Jebkurā no gadījumiem, kad PUSE atkāpjas no LĪGUMA saskaņā ar LĪGUMA 9.1. vai 9.2. punktiem, LIETOTĀJS apmaksā TIRGOTĀJA izrakstītos rēķinus par saņemto elektroenerģiju līdz LĪGUMA izbeigšanas brīdim.

**10. CITI NOTEIKUMI**

10.1. LĪGUMS stājas spēkā ar tā parakstīšanas brīdi un ir spēkā līdz pilnīgai LĪGUMA saistību izpildei.

10.2. LĪGUMS var tikt papildināts ar pielikumiem pēc PUŠU rakstiskas savstarpējas vienošanās. Jebkurš LĪGUMA pielikums ir tā neatņemama sastāvdaļa. Visi papildinājumi un grozījumi LĪGUMA tekstā izdarāmi rakstiski un ir spēkā tikai pēc to abpusējas parakstīšanas.

10.3. LĪGUMS sagatavots latviešu valodā uz \_\_\_\_ (\_\_\_\_\_\_\_\_\_\_\_) lapām, tajā skaitā 2 (diviem) pielikumiem uz \_\_\_ (\_\_\_\_) lapām, 2 (divos) eksemplāros, no kuriem viens eksemplārs glabājas pie LIETOTĀJA, bet otrs – pie TIRGOTĀJA. Abiem LĪGUMA eksemplāriem ir vienāds juridisks spēks.

**11. LĪGUMA PIELIKUMI**

11.1. Pielikums Nr.1 – Tehniskais piedāvājums uz 1 lp.

11.2. Pielikums Nr.2 - Objektu saraksts uz 2 lp.

**12. PUŠU ADRESES UN REKVIZĪTI**

LIETOTĀJS – *SIA “RŪPE”* TIRGOTĀJS – *(TIRGOTĀJA nosaukums)*

reģistrācijas Nr. *53203000201* reģistrācijas Nr. *\_\_\_\_\_\_\_\_\_\_\_\_\_\_*

*Brūža iela 6, Alūksne Alūksnes novads, LV-4301* *(adrese)*\_\_\_\_\_\_\_\_\_\_\_\_\_\_\_

norēķinu konts *(bankas nosaukums)* norēķinu konts *(bankas nosaukums)*

Nr. *(konta Nr.)*, Nr. *(konta Nr.)*,

BIC *(kods)*. BIC *(kods)*.

\_\_\_\_\_\_\_\_\_\_\_\_\_\_\_ // \_\_\_\_\_\_\_\_\_\_\_\_\_//

z.v. z.v.

**1.Pielikums**

**Tehniskais piedāvājums**

Pretendents piedāvā Pasūtītājam šādu elektroenerģijas cenu, kas:

- ietver visas ar elektroenerģijas piegādi saistītās tiešās un netiešās izmaksas un šīs izmaksas netiek atsevišķi izdalītas, tajā skaitā visus nodokļus un nodevas, un balansēšanas pakalpojuma cenu, izņemot pievienotās vērtības nodokli;

- neietver maksājumus par sistēmas pakalpojuma izmantošanu (pārvadi un sadali), palīgpakalpojumiem un obligātā iepirkuma komponentēm, ko TIRGOTĀJS iekļauj rēķinā, pamatojoties uz sistēmas operatora sniegto informāciju.

-

|  |  |  |  |  |  |
| --- | --- | --- | --- | --- | --- |
| Pieslēguma veids un laika zona | Plānotais elektroenerģijas patēriņš 24 mēnešu laikā (kWh) | Cena, bez PVN  (EUR/ kWh) | Piedāvātā līgumcena par visu apjomu 24 mēnešiem bez PVN (EUR) | PVN  (EUR) | Piedāvātā līgumcena par visu apjomu 24 mēnešiem ar PVN (EUR) |
| Viena laika zona | 2 100 000 |  |  |  |  |
| KOPĀ: | | |  |  |  |

Pasūtītājam pārsniedzot (samazinot) elektroenerģijas patēriņu līdz 25% no plānotā, tiks piemērota piedāvājumā norādītā cena.

Pretendents nav tiesīgs prasīt mēneša maksu par pakalpojumu, maksu par tirdzniecības pakalpojumu u.tml.

**2. Pielikums**

**Objektu saraksts.**

|  |  |  |
| --- | --- | --- |
| **Nr. p.k.** | **Objekts** | **Adrese** |
| 1 | ATTĪRĪŠANAS IEKĀRTAS | "Iztekas", Alsviķu pag., Alūksnes nov. |
| 2 | ATDZELŽOŠANAS STACIJA | Jāņkalna iela 12A, Alūksne, Alūksnes nov. |
| 3 | KANALIZĀCIJAS PĀRSŪKNĒŠANAS STACIJA | Baložu bulvāris 5, Alūksne, Alūksnes nov. |
| 4 | KANTORIS | Brūža iela 6, Alūksne, Alūksnes nov. |
| 5 | KANALIZĀCIJAS SŪKŅU STACIJA | Helēnas iela 63, Alūksne, Alūksnes nov. |
| 6 | KANALIZĀCIJAS SŪKŅU STACIJA | Kanaviņu iela 8, Alūksne, Alūksnes nov. |
| 7 | KANALIZĀCIJAS SŪKŅU STACIJA KSS-4 | Kārļa iela 1, Alūksne, Alūksnes nov. |
| 8 | KANALIZĀCIJAS SŪKŅU STACIJA - KSS -3 | Krišjāņa Barona iela 2, Alūksne, Alūksnes nov. |
| 9 | SŪKŅU STACIJA | Lielā Ezera iela 1A, Alūksne, Alūksnes nov. |
| 10 | KANALIZĀCIJAS SŪKNIS | Lielā Ezera iela 5, Alūksne, Alūksnes nov. |
| 11 | KANALIZĀCIJAS SŪKNIS | Liepu iela 7, Alūksne, Alūksnes nov. |
| 12 | KANALIZĀCIJAS SŪKŅU STACIJA | Mālupes iela 17, Alūksne, Alūksnes nov. |
| 13 | KANALIZĀCIJAS SŪKŅU STACIJA - KSS -1 | Merķeļa iela 20, Alūksne, Alūksnes nov. |
| 14 | KANALIZĀCIJAS SŪKŅU STACIJA | Miera iela 23, Alūksne, Alūksnes nov. |
| 15 | KANALIZĀCIJAS PĀRSŪKNĒŠANAS STACIJA | Ošu iela 3A, Alūksne, Alūksnes nov. |
| 16 | KANALIZĀCIJAS SŪKŅU STACIJA | Peldu iela 13, Alūksne, Alūksnes nov. |
| 17 | KANALIZĀCIJAS SŪKŅU STACIJA | Peldu iela 21, Alūksne, Alūksnes nov. |
| 18 | KANALIZĀCIJAS PĀRSŪKNĒŠANAS STACIJA | Pils iela 3A, Alūksne, Alūksnes nov. |
| 19 | ARTĒZISKĀ AKA | Kolberģa iela 6, Alūksne, Alūksnes nov. |
| 20 | KANALIZĀCIJAS PĀRSŪKNĒŠANAS STACIJA | Skolas iela 2A, Alūksne, Alūksnes nov. |
| 21 | KANALIZĀCIJAS SŪKŅU STACIJA - KSS -2 | Šķūņu iela 9, Alūksne, Alūksnes nov. |
| 22 | SŪKŅU STACIJA 2 | Tālavas iela N/A, Alūksne, Alūksnes nov. |
| 23 | SŪKŅU STACIJA 1 | Tālavas iela N/A, Alūksne, Alūksnes nov. |
| 24 | KANALIZĀCIJAS PĀRSŪKNĒŠANAS STACIJA | Vējakalna iela 2, Alūksne, Alūksnes nov. |
| 25 | KANALIZĀCIJAS SŪKŅU STACIJA | "Stropi", Alsviķi, Alsviķu pag., Alūksnes nov. |
| 26 | NOTEKŪDEŅU ATTĪRĪŠANAS IEKĀRTAS | "Burbuļi", Alsviķu pag., Alūksnes nov. |
| 27 | ŪDENSSŪKNIS | "Čalas", Alsviķu pag., Alūksnes nov. |
| 28 | NOTEKŪDEŅU ATTĪRĪŠANAS IEKĀRTAS | "Melnupīte", Alsviķu pag., Alūksnes nov. |
| 29 | KANALIZĀCIJAS SŪKŅU STACIJA | "Strautiņi", Alsviķu pag., Alūksnes nov. |
| 30 | SŪKNIS | "Slapjumi", Strautiņi, Alsviķu pag., Alūksnes nov. |
| 31 | KANALIZĀCIJAS SŪKŅU STACIJA | "Viļņi", Strautiņi, Alsviķu pag., Alūksnes nov. |
| 32 | ARTĒZISKĀ AKA | "Smiltis", Anna, Annas pag., Alūksnes nov. |
| 33 | ATTĪRĪŠANAS IEKĀRTAS | "Attīrīšanas iekārtu stacija", Annas pag., Alūksnes nov. |
| 34 | NOTEKŪDEŅU ATTĪRĪŠANAS IEKĀRTAS | "Attīrīšanas iekārtas", Ilzenes pag., Alūksnes nov. |
| 35 | KANALIZĀCIJAS SŪKŅU STACIJA | "Lazdas", Jaunzemi, Ilzenes pag., Alūksnes nov. |
| 36 | URBUMS | Urbums, Jaunzemi, Ilzenes pag., Alūksnes nov. |
| 37 | SŪKNIS | "Muižas ūdenstornis", Ilzenes pag., Alūksnes nov. |
| 38 | ŪDENSTORNIS | "Grodi", Jaunalūksnes pag., Alūksnes nov. |
| 39 | ŪDENSTORNIS | "Kolberģis 11", Kolberģis, Jaunalūksnes pag., Alūksnes nov. |
| 40 | KANALIZĀCIJAS SŪKŅU STACIJA | "Meistari", Kolberģis, Jaunalūksnes pag., Alūksnes nov. |
| 41 | ATTĪRĪŠANAS IEKĀRTAS | "Urdziņas", Jaunalūksnes pag., Alūksnes nov. |
| 42 | KANALIZĀCIJAS SŪKŅU STACIJA | Ezermalas iela 51, Alūksne, Alūksnes nov. |
| 43 | KANALIZĀCIJAS SŪKŅU STACIJA | Centra iela 21, Jaunanna, Jaunannas pag., Alūksnes nov. |
| 44 | SŪKNIS | "Silaine", Jaunanna, Jaunannas pag., Alūksnes nov. |
| 45 | KANALIZĀCIJAS SŪKŅU STACIJA | "Strēlnieki", Jaunanna, Jaunannas pag., Alūksnes nov. |
| 46 | ATTĪRĪŠANAS IEKĀRTAS | "Pļavas", Jaunannas pag., Alūksnes nov. |
| 47 | SŪKNIS | "Uplejas 3", Jaunannas pag., Alūksnes nov. |
| 48 | ŪDENS SAGATAVOŠANAS IEKĀRTAS | "Krustiņu ūdens tornis", Jaunlaicene, Jaunlaicenes pag., Alūksnes nov. |
| 49 | NOTEKŪDEŅU ATTĪRĪŠANAS IEKĀRTAS | "Kalekauri", Jaunlaicenes pag., Alūksnes nov. |
| 50 | CENTRA SŪKNIS | "Kļavas", Kalncempji, Kalncempju pag., Alūksnes nov. |
| 51 | NOTEKŪDEŅU ATTĪRĪŠANAS IETAISES | "Dumbrājs", Liepna, Liepnas pag., Alūksnes nov. |
| 52 | ŪDENSTORNIS | "Kristāli", Liepna, Liepnas pag., Alūksnes nov. |
| 53 | SŪKŅU STACIJA | "Liepna", Liepna, Liepnas pag., Alūksnes nov. |
| 54 | VEIKALS LĪVĀNI | "Liepna", Liepna, Liepnas pag., Alūksnes nov. |
| 55 | ŪDENSSŪKNIS | "Skolotāju māja", Liepna, Liepnas pag., Alūksnes nov. |
| 56 | ATTĪRĪŠANAS IEKĀRTAS | "Lejas", Brenci, Malienas pag., Alūksnes nov. |
| 57 | ŪDENSTORNIS | "Ūdens tornis", Brenci, Malienas pag., Alūksnes nov. |
| 58 | ŪDENSTORNIS | "Kadiķi", Mālupes pag., Alūksnes nov. |
| 59 | KANALIZĀCIJAS SŪKŅU STACIJA | "Dārziņi", Mālupe, Mālupes pag., Alūksnes nov. |
| 60 | KANALIZĀCJAS SŪKŅU STACIJA | "Pīlādži", Mālupe, Mālupes pag., Alūksnes nov. |
| 61 | NOTEKŪDEŅU ATTĪRĪŠANAS IEKĀRTAS | "Zivtiņas", Mālupes pag., Alūksnes nov. |
| 62 | KANALIZĀCIJAS SŪKŅU STACIJA | "Jankas", Mārkalnes pag., Alūksnes nov. |
| 63 | ATTĪRĪŠANAS IEKĀRTAS | "Antoni", Mārkalne, Mārkalnes pag., Alūksnes nov. |
| 64 | SŪKNIS | "Torņi", Mārkalnes pag., Alūksnes nov. |
| 65 | SŪKNIS | "Krustceles", Pededze, Pededzes pag., Alūksnes nov. |
| 66 | ATTĪRĪŠANAS IEKĀRTAS | "Alksnīši", Veclaicenes pag., Alūksnes nov. |
| 67 | SŪKNIS | "Birzītes", Veclaicenes pag., Alūksnes nov. |
| 68 | KANALIZĀCIJAS SŪKŅU STACIJA | "Alejas", Zeltiņi, Zeltiņu pag., Alūksnes nov. |
| 69 | SŪKNIS | "Alejas", Zeltiņi, Zeltiņu pag., Alūksnes nov. |
| 70 | NOTEKŪDEŅU ATTĪRĪŠANAS IEKĀRTAS | "Tērces", Zeltiņi, Zeltiņu pag., Alūksnes nov. |
| 71 | KANALIZĀCIJAS SŪKŅU STACIJA | "Līksmes", Māriņkalns, Ziemera pag., Alūksnes nov. |
| 72 | KANALIZĀCIJAS SŪKŅU STACIJA | Nākotnes iela 5, Māriņkalns, Ziemera pag., Alūksnes nov. |
| 73 | SŪKNIS | "Rožkalni", Māriņkalns, Ziemera pag., Alūksnes nov. |
| 74 | ATTĪRĪŠANAS IEKĀRTAS | "Tīrība", Māriņkalns, Ziemera pag., Alūksnes nov. |
| 75 | SŪKNIS | "Kampji", Ziemeri, Ziemera pag., Alūksnes nov. |

1. Ja attiecīgajā valstī netiek izsniegti šāds dokuments, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai. [↑](#footnote-ref-1)